Па старым звычаі цягнуць Каляду на дуба даручалася маладой пары, якая збіралася ў Мясаед уступаць у шлюб. На гэты раз такой пары не знайшлося, таму выканаць гэту работу згадзіўся ўнук Ніны Дзмітрыеўны, васьмікласнік Ушанскай дзесяцігодкі Мікалай Клімовіч. Ён спрытна ўскараскаўся на магутнае, у чатыры абхваты, дрэва, і замацаваў кола з Калядой і гаршком з куццёй на разгалінаванні яго сукоў.